Document ID: 32004R1945

KOMISIJAS REGULA (EK) Nr. 1945/2004
(2004. gada 11. novembris),
ar ko nosaka procentuālā samazinājuma likmes 2005. gadam, kuras jāpiemēro netradicionālo uzņēmēju pieteikumiem piešķīrumu saņemšanai saskaņā ar banānu importa tarifu kvotām A/B un C
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1993. gada 13. februāra Regulu (EEK) Nr. 404/93 par banānu tirgus kopējo organizāciju (1),
ņemot vērā Komisijas 2001. gada 7. maija Regulu (EK) Nr. 896/2001, kurā izklāstīti noteikumi Padomes Regulas (EEK) Nr. 404/93 piemērošanai attiecībā uz banānu importu Kopienā (2), un jo īpaši tās 9. panta 2. punktu,
tā kā:
(1)
Dalībvalstu paziņojumi saskaņā ar Regulas (EK) Nr. 896/2001 9. panta 1. punktu norāda, ka kopējais apjoms, par kuru ir iesniegti pieteikumi, sasniedz 4 941 057,500 t visiem A/B netradicionālajiem uzņēmējiem un 479 315,000 t visiem netradicionālajiem C uzņēmējiem.
(2)
Tādēļ jānosaka procentuālā likme, kas jāpiemēro, lai noteiktu piešķīrumus netradicionālajiem uzņēmējiem, atbilstīgi tarifu kvotām A/B un C.
(3)
Lai uzņēmējiem būtu pietiekami laika iesniegt atļauju pieteikumus 2005. gada pirmajam ceturksnim, šai regulai ir jāstājas spēkā nekavējoties,
IR PIEŅĒMUSI ŠO REGULU.
1. pants
Tarifu kvotām A/B un C, kas noteiktas Regulas (EEK) Nr. 404/93 18. pantā, katram netradicionālajam uzņēmējam 2005. gadam piešķiramais daudzums, piemērojot Regulas (EK) Nr. 896/2001 9. panta 2. punktu, ir vienāds ar pieprasīto daudzumu, kam piemēro šādu procentuālā samazinājuma likmi:
a)
katram A/B netradicionālajam uzņēmējam: 9,12780 %,
b)
katram C netradicionālajam uzņēmējam: 17,21206 %.
2. pants
Šī regula stājas spēkā dienā, kad to publicē Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2004. gada 11. novembrī

Labels: 3
17